Îngilîstanî seba ke koçberê qeçaxî Dengizê Manşî ra derbazê welatî nêbê tay tedbîrî girewtî. Nê 3 rojanê peyênan de têna 500 koçberî Fransa ra derbazê Îngilîstanî bîyî.
Îngilîstan seba ke verê koçberanê qeçaxan bigêro wezîfe da Dan O'Mahoney. Îngilîstanî îfade kerd ke ê armanc kenê ke Dengizê Manşî de verê derbazbîyayîşê keştîyan ê qijan bigêrê. Îngilîstan bi nê hawayî nê keştîyan do tesbît bikero û apey bierşawo Fransa.
Wezaretê Karanê Zereyî yê Fransa zî pare kerd ke seba mesele ê zî hêzêkê zêdêrî xebitnenê.
